Gylfi Sigfússon er fyrrverandi forstjóri Eimskipafélags Íslands . Héraðsdómur Reykjavíkur úrskurðaði í dag gegn Gylfa Sigfússyni fyrrverandi forstjóra Eimskipafélags Íslands í afmörkuðum þáttum rannsóknar Samkeppniseftirlitsins sem staðið hefur yfir frá árinu 2010 . Samkvæmt tilkynningu Eimskipafélagsins hyggst Gylfi vísa niðurstöðunni til Landsréttar , en um er að ræða þrjár kröfur sem hann hafði sett fram : Að Héraðssaksóknari legði fram tiltekin gögn Að tiltekin vitni myndu gefa skýrslu fyrir dómi Að Héraðssaksóknara yrði synjað um að leggja fram umsögn Samkeppniseftirlitsins Eins og Viðskiptablaðið fjallaði um í október vísaði Héraðsdómur Reykjavíkur frá dómi kröfu Gylfa um að rannsókn lögreglunnar á kæru Samkeppniseftirlitsins yrði hætt í heild sinni , en hann hafði strax þá ákveðið að vísa málinu til Landsréttar . Á þeim tíma sagði félagið m.a. í tilkynningu : „ Aðalkröfu sína reisti Gylfi á því að rannsókn Samkeppniseftirlitsins hafi ekki hafist með lögmætum hætti . Rannsókn Héraðssaksóknara sé afleiðing af rannsókn Samkeppniseftirlitsins sem sé slíkur ágalli að hún sé ólögmæt og að hana beri að fella niður . “